Nwi bakumine mwi Yesu su?
Oolo. Twi bakumine mwi Yesu, aye bambile shi: “
Ami n’eshinda, n’eyendo, na muwa. Takwi muntu akufika kwi Yaya kushii kukidila kwandji’mi.” (Yowano 14:6) Twi na lukumino shi Yesu baadi mufikye pa nsenga na baadi mulambule muwa waye wa muntu mupwidikye bwa kwitukuula. (Mateo 20:28) Lufu lwaye na kusanguka kwaye akupa baaba be na lukumino mushindo wa kupeta muwa wa looso. (Yowano 3:16) Twi bakumine dingi shi Yesu kwete kumunana bu Nfumu mu Bufumu bw’Efile Mukulu, abukyebe binobino kufwisha kufukama mu nsenga ishima. (Bifumbulwe 11:15) Sunga mbyabye, twi bakumine dingi bibaadi Yesu mwambe shi: “
Shami e bukata kunkila.” (Yowano 14:28) Byabya tatulangwilaa Yesu nya, mwanda atuuku shi aye ta Efile Mukulu Sha-bukome-booso nya.
bem_Latn bem_Latn bem_Latn bem_Latn